*Проект*

**Програма**

**для загальноосвітніх навчальних закладів**

**з навчанням молдовською мовою**

**Інтегрований курс**

**Література**

**(молдовська та зарубіжна)**

**9 клас**

**Progamă**

**pentru istituţiile de învăţămînt general**

**cu limba moldovenească de predare**

**Curs integrat**

**Literatura**

**(moldovenească şi universală)**

**Clasa a 9-a**

**NOTĂ EXPLICATIVĂ**

Literatura joacă un rol important în cursul umanizării şcolii, deoarece susţine formarea activă a personalităţii. Fiind artă a cuvîntului, literatura este şi deţinătoarea unei energii spirituale eficace, care are menirea de a influenţa pozitiv asupra omului, susţinîndu-l moral şi spiritual.

Programele de literatură (moldoveneasă şi universală) au fost elaborate în baza „Standardelor de stat pentru şcoala de bază şi şcoala medie” ale Ministerului Învăţămîntului şi Ştiinţei din Ucraina. Programele cuprind patru linii de conţinut, care reflectă nivelul necesar de instruire literară a elevilor claselor 5-9 în şcoala de 11 ani.

**Linia valorilor literare** se realizează în pograme prin selecţia operelor artistice de diferite genuri şi specii care reprezintă epocile-cheie istorice şi literare, contribuind astfel, la educarea morală, cultrală şi estetică a elevilor.

**Linia ştiinţei literare** concretizează conţintul şi structura cursului cu scopul ca elevii să înţeleagă conţinutul moral, spiritual, estetic al artei cuvîntului, formîndu-le o vedere de ansamblu a dezvoltării literaturi naţionale şi universale.

**Linia culturologică** asigură formarea reprezentărilor culturale ale elevilor prin schimbările ce au loc în literatură şi aprecierea fenomenelor artistice ca parte componentă a culturii spirituale. Operele din programă sînt examinate în context mai larg cu alte forme de artă – muzică, film, artă plastică etc.

**Linia comparativă** oferă posibilităţi de realizare a legăturilor atît interliterare cît şi cu alte literaturi, lărgeşte orizontul elevului ca cititor, îi fomează competenţe comparative. Elevul poate să compare faptele şi comportamentul eroilor, modul de desfăşurare al evenimentelor şi circumstaţelor unei acţiuni dintr-o operă moldovenească cu felul de evaluare al subiectelor asemănătoare din operele de diferite genuri şi specii din literatura universală, şi viceversa.

Una din funcţiile cele mai importante ale literaturii este pregătirea cititorului cult, capabil să lucreze cu cartea de literatură artistică şi să se orienteze în valorile literaturii moldoveneşti şi universale avînd capacitatea de exprimare liberă corectă şi coerentă (oral-scris), apreciind de sine stătător o operă literară.

Studierea literaturii în şcoală are **scopuri** multiple :

●educarea interesului de cititor activ şi conştient;

* altoirea în sufletul tinerei generaţii a dragostei faţă de literatură ca artă a cuvîntului, faţă de literatura naţională;
* interpretatrea literaturii moldoveneşti în contextul altor literaturi;
* familiarizarea elevilor cu opera artistică – „instrument” specific pentru descoperirea nu numai a lumii înconjurătoare, dar şi pe sine însuşi;
* intensificarea funcţiei literaturii moldoveneşti ca unul din importantele aspecte ale formării conştiinţei naţionale, a confirmării demnităţii omeneşti;
* obţinerea unui anumit volum de cunoştinţe despre istoria şi teoria literaturii;
* formarea deprinderilor de analiză a operelor artistice în corespundere cu stilul autorului, cu epoca prezentată în operă, cu poziţia cititorului.

Pentru realizarea obiectivelor enumerate, profesorii trebuie să rezolve următoarele sarcini:

* educarea unei persoane noi umane, bogate spiritual, competente, o persoană creatoare;
* instruirea unui cititor dezvoltat din punct de vedere estetic;
* sporirea autorităţii, faimei şi prestigiului literaturii moldoveneşti în contextul literaturii universale.

Realizarea tuturor acestor scopuri şi sarcini instructiv-educative şi estetice în procesul de predare a literaturii are loc pe baza principiului analizei tipologice, principiu considerat de ştiinţa literaturii baza metodei comparative.

**Structura programei**

 **Principiile organizării procesului instructiv-educativ**

Studierea literaturii (moldoveneşti şi universale) în clasele 5–9 are ca scop dezvoltarea intereselor elevilor faţă de citirea operelor literare, a dragostei de literatură, îmbogăţirea şi aprofundarea cunoştinţelor, impresiilor lor ca cititori, acumularea, pe baza operelor citite, a unei anumite experienţe de viaţă, conform căreia se formează principiile lor morale şi gustul estetic. O condiţie obligatorie pentru studierea cu succes a literaturii la această etapă o constituie dezvoltarea deprinderilor de citire conştientă, expresivă, cunoaşterea noţiunilor teoretico-literare, care sînt necesare pentru analiza unei opere.

Dezvoltarea literară a elevilor în clasele 5–8 are drept sarcină principală extinderea şi aprofundarea percepţiei artistice, iniţierea elevilor cu instrumentul principal (cunoştinţe, priceperi, deprinderi) de analiză, apreciere şi interpretare a unor opere literare şi folclorice cu structuri artistice relativ simple, de diferite genuri şi specii. Pe baza lor elevii vor însuşi un anumit număr de mijloace verbal-expresive, care vor pune începutul cunoaşterii literaturii sub formă de expresie artistică a lumii.

În clasa a 9–a elevii fac cunoştinţă cu literatura naţională la începuturi, cu istoriografia, cu viaţa şi activitatea literară a celor mai consacraţi cronicari.

La întocmirea programelor s-a luat în consideraţie:

* particularităţile de vîrstă şi cele psihologice ale elevilor;
* posibilităţile elvilor de a sesiza operele artistice;
* particularităţile procesului de instruire în şcoala contemporană;
* diversele niveluri ale învăţămîntului general, ale pregătirii umanitare a elevilor.

Studierea operelor artistice vizează nu numai un scop congnitiv, dar rezolvă şi sarcini educative: îl ajută pe elev să pătrundă în esenţa literaturii moldoveneşti, trezindu-i interesul faţă de ea şi familiarizîndu-l cu literatura altor popoare; îi permite însuşirea limbii artistice.

Programa prevede cunoaşterea temei operei şi a conţinutului de idei al ei. Studierea se bazează pe însuşirea treptată a unor noţiuni teoretico-literare, memorizarea unor texte.

Programa recomandă ca nivelul şi profunzimea de studiere a
ope­­relor artistice să fie diferite. În cazul operelor literare nevoluminoase, de regulă, se va face analiza contextuală a întregii opere, analiza profundă a unor momente importante sau a unor capitole, episoade, scene.

Operele literare voluminoase se vor analiza după textele propuse de manuale, crestomaţii. La analiza acestor opere se va respecta principiul continuităţii – de la general la particular.

Elevii trebuie să cugete asupra celor citite, să-şi exprime părerile proprii în legătură cu opera literară. Profesorul va avea grijă să nu se înlocuiască comentarea literară cu o simplă expunere a operei.

Instruirea şi educaţia literară a elevilor se realizează şi prin lectura individuală, care se va afla permanent în atenţia profesorului. Fără citirea individuală nu e posibilă rezolvarea în întregime a scopurilor instructiv-educative.

Alegerea temelor, operelor pentru orele de lectură individuală, indicate de programă, este liberă (la sugestia profesorului).

Programa rezervă ore speciale pentru comunicarea orală şi scrisă a elevilor. Fiecare lecţie contribuie la dezvoltarea exprimării orale şi scrise. Orele scrise, ce se referă la acest compartiment, sînt obligatorii.

Pentru a înlesni munca cotidiană a profesorilor, au fost introduse despărţiturile „Paralelism literar” şi „ Analogii în artă”.

Informaţiile pe care le conţin despărţiturile numite permit lărgirea orizontului de cunoaştere, îmbogăţirea şi aprofundarea cunoştinţelor asupra unei sau altei teme ori creaţii literare vor contribui la realizarea liniei comparative şi relaţiilor interdisciplinare.

În programe este dată repartizarea orientativă a orelor. Profesorilor le este permis să facă unele corecţii privind repartizarea orelor la o temă sau alta, aceasta le va da posibilitate să lucreze în mod creator, realizînd sarcinile studierii literaturii în şcoală.

Orele disponibile, rezervate pentru fiecare clasă, pot fi utilizate la realizarea atestărilor tematice, lucrărilor de control sau la studierea operelor.

Activitatea profesorului trebuie să se întemeieze pe principiul colaborării creatoare cu elevii, odată cu creşterea succesivă a independenţei lor de la clasă la clasă. Lecţiile de literatură urmează să fie combinate cu lucrul în afară de clasă şi orele facultative la obiect.

O astfel de orientare a programelor prevede o colaborare creatoare, un dialog al profesorului şi elevului cu opera artistică, care permit elevilor să sesizeze, să interpreteze de sine stătător unele fenomene ale artei.

**Clasa a 9–a**

( 70 de ore, 2 ore pe săptămînă, disponibile – 8 ore)

|  |  |  |
| --- | --- | --- |
| Ore | Conţinutul materiei de studiu | Cerinţele de stat faţă de nivelul pregătirii generale a elevilor |
| 1 | **INTRODUCERE**Literatura moldoveneas­că – reflectare artistică a vieţii poporului din cele mai vechi timpuri şi pînă-n prezent. Apariţia şi evoluţia literaturii moldoveneşti. Relaţia *literatura – viaţa* şi importanţa ei în progresul spiritual al fiecărui om şi al întregii societăţi.***Teoria literaturii.*** Literatura artistică – aspect al conştiinţei obşteşti şi individuale. | **Elevul / eleva:**●cunoaşte premisele apa­riţiei literaturii moldoveneşti; relaţia literatura-viaţa;●determină importanţa ei în progresul spiritual al omului; |
| **CREAŢIA POPULARĂ ORALĂ** |
| 2 | **Epica populară. Balada populară.** **“Codreanu”.**Tema luptei haiducilor împotriva turcilor şi a exploatatorilor locali. Năzuinţa lui Codreanu spre libertate şi dreptate. Particularităţi ale subiectului: poziţia autorului. ***Teoria literaturii.*** Genul epic. Balada populară. Naraţiunea. | ●cunoaşte noţiuni despre genul epic; baladă populară; conţinutul baladei “Co- d­reanu”;●determină tema; ideea ba­ladei; caracteizează eroii; evidenţiază mijloacele de realizare;●îşi argumentează părerile despre faptele haiducilor; |
| **7** | **LITERATURA MOLDOVENEASCĂ VECHE** |
|  | **Premisele apariţiei litera­turii vechi moldoveneşti.** Periodizarea literaturii. Importanţa documentară, ideologică şi artistică a literaturii vechi. **Literatura moldovenească în limba slavă veche.** Literatura religioasă. Activitatea lui G. Ţamblak.Genuri ale literaturii vechi.**Cronografia oficială mol­do-slavonă (sec. XV–XVI).** Leto­pi­seţele lui Macarie, Eftimie şi Azarie – panegirice la adresa domnitorilor. **Literatura moldovenească din sec. XVII.** Primele tra­duceri în limba moldo­ve­nească. **Literatura religioasă din sec. XVII.** Personalităţi de vază în literatura veche moldovenească. Contribuţia lui Petru Movilă la conso­lidarea relaţiilor culturale mol­do-ucrainene. **Varlaam.** “Ca­za­nia”. Valoarea literară. **Do­softei.** “Psaltirea în versuri”. Originalitatea versurilor. Dra­gostea de popor, de limba maternă. **Teoria literaturii.** Literatura artistică şi literatura istoriografică.  | ●cunoaşte premisele apariţiei şi perioadele de dezvoltare a literaturii vechi mol­doveneşti;●numeşte cărturarii care au activat în aceste secole;●înţelege ce înseamnă scrierile apocrifice;● cunoaşte literatura religioasă;● cunoaşte cronografia mol­do-slavonă; primele tradu­ceri în limba moldoveneas­că; personalităţi de vază ale culturii moldoveneşti;● cunoaşte de unde a apărut cronografia oficială;●demonstrează importanţa cunoaşterii literaturii vechi moldoveneşti, exprimîndu-şi părerea;●cunoaşte prima poezie moldovenească publicată; |
| **8** | **LITERATURA MOLDOVENEASCĂ DIN SEC. XVII-XVIII** |
| 2 | Grigore  URECHE**“Letopiseţul Ţării Mol­dovei”**Date biografice. “Leto­pi­seţul…” – model de limbă şi literatură. Oglindirea unor pa­gini din istoria luptelor moldo­venilor împotriva cotropitorilor străini. | ●cunoaşte date biografice despre cronicar;●descrie portretul lui Ştefan cel Mare;●citeşte analitic unele fagmente din operă;●apreciază patriotismul cronicarului;● demonstrează că *Letopiseţul* este monument de limbă literară;  |
| 2 | Miron COSTIN**“Letopiseţul Ţării Moldo­vei”**Privire generală asupra activităţii. “Letopiseţul…” (pre­zen­tare generală).Cronica lui M.Costin – izvor de inspiraţie pentru scriitorii din secolul al XIX – lea. |  ●cunoaşte biografia cronicarului;●determină valoarea artistică a „Letopiseţului”;●motivează rolul educativ al operei;● aprecază stilul operei; |
| 2 | Ion NECULCE**“Letopiseţul Ţării Moldo­vei”** Privire generală asupra creaţiei. “O samă de cuvin­te” – prima culegere de le-gende istorice.**Teoria literaturii.** Elemente de literatură artistică.**Relaţii interdisciplinare**. “Letopiseţul Kievean”. | ● relatează succint biografia lui I. Neculce;●evidenţiază valoarea literară a letopiseţului;● înţelege prin ce se deosebeşte cronica lui I. Neculce de cronicile celorlalţi cronicari; |
| 2 | Dimitrie CANTEMIR **“Descrierea Moldovei”** Personalitate multilate­ra­lă a culturii şi literaturii mol­doveneşti. Interesul scriito­rului faţă de trecutul istoric al ţării. ***Teoria literaturii.*** Uma­nismul. | ● vorbeşte despre D. Cantemir, demonstrează aportul lui la prosperarea culturii, literaturii moldo­veneşti şi culturii europene;● înţelege importanţa activităţii literare a acestei persona­lităţi remarcabile;● sesizează valoarea enciclopedică a operei;●citeşte şi comentează unele fragmente din operă;  |
| **4** | **DIN LITERATURA Sec. XIX** |
| 2 | Alecu RUSSO**“Poezia poporală”.**Scurtă caracterizare a vieţii şi activităţii literare. Vederile romantice ale scriitorului. Aprecierea folclorului ca izvor de cunoaştere a vieţii po­porului. Folclorul şi opera (teoria şi practica scriitorului).***Teoria literaturii.*** Studiul literar.***Lectură individuală.*** A. Rus­so. “Piatra teiului”. | ●cunoaşte date biografice despre A. Russo; opera li-terară;●apreciază importanţa stu­diului literar;●îşi argumen­tează părerea; ● cunoaşte noţiuni generale despre studiul literar; |
| 2 | Costache  NEGRUZZI**“Istoria unei plăcinte”**“Scrisorile” – caracterul lor realist. Clasificarea tematică. Portretele satirice în “Istoria unei plăcinte”. Elemente ale portretului literar.***Teoria literaturii.*** Genul epistolar. Clasicismul.***Lectură individuală.*** C. Ne­gruzzi. “Fiziologia provin­cialului”. | ●cunoaşte date biografice despre scriitor; conţinutul povestirii; noţiuni generale despre genul epistolar şi clasicism;caracterizează eroul prin­cipal exprimîndu-şi părerea; ●cunoaşte temele abordate de autor în „Scrisori”; |
| **12** | **DIN LITERATURA Sec. XX** |
| 3 | Tema valorilor spirituale în operele scriitorilor moldoveni *Literatura plaiului natal*Ariadna ŞALARI **“Un om printre oameni”**Oamenii şi sentimentele lor, valorile timpului şi poziţia individului – problemele po­vestirii. Tragismul soartei lui Mihail – tatăl, eroul principal. Sensuri emotive, valori etice ale operei. ***Lectură individuală.*** A. Şa­lari. “Neastîmpăr”. | ●cunoaşte informaţii bio­gra­fice despre scriitoare; operele ei; conţinutul operei;●apreciază tema, ideea, eroii;●determină problemele abor­date în operă;●caracterizează eroii operei;● evidenţiază mijloacele de realizare a mesajului operei;●determină dramatismul în operă;● îşi expune părerea despre faptele, acţiunile eroilor; |
| **6** | Elogiu limbii materne, bogăţiei şi frumuseţii ei în operele scriitorilorV. Teleucă şi N. Costenco |  |
| 22 | Victor TELEUCĂ**“O altă limbă mai fru­moasă nu-i”**Elogiu limbii materne, bogăţiei şi frumuseţii ei, capacităţilor ei de materializare a faptelor măreţe ale omului şi a înaltelor lui valori spirituale. Semnificaţia titlului.***Teoria literaturii.*** Sensul simbolic al imaginilor. ***Lectură individuală.*** V. Te­leucă. “Copiii”.***Paralelism literar.*** B. Istru. “Graiul mamei”; A. Ciocanu. “Şi-n cuvinte-i primăvara”; I. Bunin. “Cuvîntul”.Nicolae COSTENCO**“Limba moldovenească”** Odă limbii moldoveneşti. Limba naţională – tezaur al culturii spirituale a poporului moldovenesc. Structura artistică a poeziei. Mesajul operei. ***Teoria literaturii.*** Strofa.***Lectură individuală.*** N. Cos­tenco. “Stricătorilor de limbă”.***Paralelism literar.*** Gr. Vie­ru. “ În limba ta”; P. Zadnipru. “În limba mea”. | ●cunoaşte date biografice despre scriitori; noţiunile de teorie literară; structura artistică a poeziei lor; ●determină ideea care reiese din conţinut; mesajul operelor;●determină tropii;● îşi expune părerea la temă;●citeşte expresiv, recită poeziile;●identifică în text sensul simbolic al imaginilor; |
| 2 | Petru  CĂRARE**“Cuvîntul buclucaş”**Stilul popular al poetului. Imaginea comică şi ridicolă a eroului central. Trăsăturile dominante ale eroilor negativi angajaţi, naivi, inculţi.***Teoria literaturii.*** Poezia satirică. Umorul (repetare).***Lectură individuală.*** N. Esi­nencu. “Cu mortul în spate”.***Paralelism literar.*** Iacob Burghiu. “Soare în cîrjă”. | ●cunoaşte date biografice despre scriitor; activitatea literară; noţiunile de teorie literară; conţinutul operei;●caracterizează eroii mo­tivîdu-şi părerea; ●determină tema şi ideea poeziei;●expune subiectul operei;●identifică în text mijloacele artistice;●citeşte expresiv opera studiată; |
| 3 | Din literatura românăMihail SADOVEANU**“Baltagul”** Informaţii biografice. Su­biectul romanului. Caracterizarea personajului principal (Vitoria Lipan). Semnificaţia titlului. ***Teoria literaturii.*** Roma­nul. | ●cunoaşte date biografice despre autor; conţinutul ro­manului; ●caracterizează eroul principal motivîdu-şi părerea;●cunoaşte semnificaţia titlului operei;●determină tema; ideea; per­sonajele; ●înţelege asemănările şi deosebirile ro­ma­nului cu balada “Mioriţa”; |
| **15** | **LITERATURA UNIVERSALĂ** |
| 3 | **“Cîntec despre oastea lui Igor”**Cel mai de vază monu­ment literar al evului mediu. Temeiul istoric al “Cîntecului…”. Lirismul în descrierea eroilor principali – Igor, Iaroslavna, Vsevolod. Compo­ziţia, limbajul artistic al “Cîntecului…”. Legătura poemului cu folclorul.***Teoria literaturii.*** Unitatea dintre conţinutul şi forma operei literare.***Lectură individuală.*** D. Li­haciov. “Pămîntul rus”. | ●cunoaşte geneza ”Cîntu­lui…”; conţinutul lui;●sesizează tema; ideea; com­poziţia; ●caracterizează per­so­najele;●îşi expune părerea la temă;●citeşte expresiv; |
| 2 | **Francesko****PETRARCA**(1304-1374), poet italian.**Sonete** (“Cartea de cîntece”: 2-3 opere). Tema principală a sonetelor – sentimentul pe care-l nutreşte poetul faţă de preafrumoasa Laura, care rămîne pentru el femeie ideală.***Teoria literaturii.*** Sonetul.***Lectură individuală.*** F. Petrarca. Sonete. | ●povesteşte despre activitatea lui Petrarca;●îşi expune părerea despre sonetele studiate;●descrie oral chipul Laurei;●descoperă sensul sonetelor;●citeşte expresiv sonetele;● comentează un sonet; |
| **4** | (**Sec. XVII- XVIII)**ClasicismulMoliere(Jean-Baptiste POQUELIN)(1622-1673), scriitor fran­cez, dramaturg. **“Burghezul în nobilime”** Ridiculizarea pretenţiilor neîntemeiate ale eroului central faţă de cultură şi învăţătură. Particularităţile intrigii comice şi ale descrierii caracterelor în piesă. Motive ale clasicismului. Izvoarele folclorice ale operei lui Moliere.***Teoria literaturii.*** Clasicismul. Comedia – specie a ge­nu­lui dramatic.***Lectură individuală.*** Mo­liere. “Tartiuf”. | ●cunoaşte date biografice despre autor; conţinutul; tema; idéea; personajele tragediei; noţiunile de teorie literară;●caracterizează eroii;●îşi argumentează opiniile;●demonstrează apartenenţa operei la clasicism; |
| **4** | **(Sec. al XIX-lea)**RomantismulAleksandr Sergeevici PUŞKIN (1799-1837), scriitor rus. **”Evghenii Oneghin”** Roma­nul – tezaur al culturii ruse. “Poezia vieţii adevărate” – conţinutul artistic al operei“. “Ciudatul” erou al romanului, firea neobişnuită, evoluţia spirituală a caracterului personajului. Căutările lui One­ghin, sfîrşitul tragic al vieţii, cauzele. Tatiana – idealul etico-moral al poetului. Integritatea caracterului eroinei, măreţia sufletului romantic, profunzimea şi nobleţea firii ei, sinceritatea sentimentelor. Frumuseţea sufletească. Apropierea de viaţa populară, desăvîrşirea morală a eroinei.***Teoria literaturii.*** Realismul. Romantismul. ***Lectură individuală.*** A. S. Puş­kin. “Mozzart şi Salieri”. | ●cunoaşte date biografice despre autor; conţinutul, tema, ideea, personajele poemului; noţiunile de teorie literară;●caracterizează eroii;●determină atitudinea auto­rului faţă de eroi; ●îşi argumentează părerile;●citeşte expresiv fragmente din roman, recită un fragment. |
| **3** | Mihail Iurievici  LERMONTOV(1814-1841), poet rus şi prozator.Chipul lui Puşkin în poezia **“Moartea poetului”** Mijloacele oratorice de comunicare, folosite în operă. Tema poetului şi poeziei în opera “Moartea poetului”. Particularităţile compoziţiei operei. Specificul tratări temei dragostei în operă. Trăsăturile social-psihologice prezente în operă. Chipul eroilor principali. | ●cunoaşte date biografice despre autor; ●apreciază tema, ideea ; ●caracterizează eroii principali;●analizează particularităţile artistice ale poeziei;●îşi argumentează părerea;●citeşte expresiv poezia. |

Repartizarea orelor

|  |
| --- |
|  Studierea operelor – 57 ore (din care 8 ore disponibile).Lucrări de control – 2 ore (1 oră la literatura universală).Comunicarea orală şi scrisă – 6 ore. Lectură individuală – 3 ore (1 oră la literatura universală).  Repetare la sfîrşit de an – 2 ore. |

Pentru memorizare

*G. Ureche.* fragment din “Letopiseţul Ţării Moldovei” (portretul lui Ştefan cel Mare).

*V. Teleucă*. “ O altă limbă mai frumoasă nu-i”.

*N. Costenco*. “Limba moldovenească”.

*A. Puşkin*. “ Evghenii Oneghin” (fragment).

Comunicarea orală şi scrisă

Expunere cu elemente de creaţie (scris).

Caracterizarea analitică a unui personaj literar.

Paralela între operele unui sau mai multor scriitori.

Comentariu literar al unor poezii, fragmente dintr-o operă în proză (scris).

Compuneri cu caracter de problemă.

Recenzie la o operă literară (scris).

Укладачі:

Фетеску Л.І.

Кьося В.В.

Стариш Д.В.

Страт Л.П.